Document ID: 32006D0099

KOMISIJAS LĒMUMS
(2006. gada 3. februāris),
ar kuru groza Lēmumu 2004/370/EK, ar ko apstiprina metodes cūku liemeņu klasificēšanai Apvienotajā Karalistē
(izziņots ar dokumenta numuru K(2006) 213)
(Autentisks ir tikai teksts angļu valodā)
(2006/99/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
tā kā:
(1)
Ar Komisijas Lēmumu 2004/370/EK (2) tika apstiprināta trīs metožu izmantošana cūku liemeņu klasificēšanai Ziemeļīrijā.
(2)
Tehnisku pielāgojumu rezultātā Apvienotā Karaliste ir lūgusi Komisijai atļaut Ziemeļīrijā izmantot jaunas formulas diviem cūku liemeņu klasificēšanai izmantotajiem aparātiem, kā arī lūgusi atļaut izmantot divas jaunas metodes cūku liemeņu klasificēšanai, un tādēļ ir iesniegusi visus elementus, kas prasīti 3. pantā Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (3). Tā kā iekārtu “Fat-O-Meater” Ziemeļīrijā neizmanto, to jāsvītro no minētā lēmuma piemērošanas jomas attiecībā uz Ziemeļīriju.
(3)
Izvērtējot šo pieprasījumu, tika secināts, ka nosacījumi jauno formulu un metožu izmantošanai ir izpildīti.
(4)
Tādēļ Lēmums 2004/370/EK ir attiecīgi jāgroza.
(5)
Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2004/370/EK groza šādi:
1)
Lēmuma 2. pantu aizstāj ar šādu pantu:
“2. pants
Saskaņā ar Regulu (EEK) Nr. 3220/84 cūku liemeņu klasificēšanai Ziemeļīrijā ir atļauts izmantot šādas metodes:
-
aparāts ar nosaukumu “Intrascope (Optical Probe)” un ar to saistītās novērtējuma metodes, kuru sīks apraksts ir sniegts II pielikuma 1. daļā,
-
aparāts ar nosaukumu “Mark II Ulster Probe” un ar to saistītās novērtējuma metodes, kuru sīks apraksts ir sniegts II pielikuma 2. daļā,
-
aparāts ar nosaukumu “Hennessy Grading Probe (HGP 4)” un ar to saistītās novērtējuma metodes, kuru sīks apraksts ir sniegts II pielikuma 3. daļā,
-
aparāts ar nosaukumu “Fully automatic ultrasonic carcass grading (Autofom)” un ar to saistītās novērtējuma metodes, kuru sīks apraksts ir sniegts II pielikuma 4. daļā.”
2)
Lēmuma II pielikumu groza saskaņā ar šā lēmuma pielikumu.
2. pants
Šis lēmums ir adresēts Lielbritānijas un Ziemeļīrijas Apvienotajai Karalistei.
Briselē, 2006. gada 3. februārī

Labels: 1
17
19
6
18